Foto: RIA Novosti Turkiyada, Checheniston rahbari Ramzon Qodirovning bayonot berishicha, Chechenistonda faoliyat yuritgan jangarilarning 3 nafar yetakchisi ushlangan, deb xabar qilmoqda RIA «Novosti» agentligi. Uning so‘zlariga ko‘ra, Maxran Saidov, Aslanbek Vadalov va Tarxan Gaziyev hibsga olingan. «Ular Chechenistonda faoliyat olib borgan jangarilarning yetakchilari hisoblanadi. Ularning har biri ko‘plab qo‘poruvchiliklar, harbiylar, politsiya hamda fuqarolarni o‘ldirishga oid jinoyatlarni sodir etgani va tashkillashtirganiga oid rad etib bo‘lmas ma’lumotlar bor. Bularning bari berahmlarcha amalga oshirilgan», — deyiladi xabarda. Qodirov, shuningdek, prezident Rajab Toyyib Erdo‘g‘andan jangarilarni ekstraditsiya qilishni so‘ragan. «Sizga jinoyatchilarni ekstraditsiya qilish masalasini ijobiy hal qilish masalasi bilan murojaat qilaman. Bu terrorchilarni sud qilish va qonunda belgilangan tartibda jazoga tortishga imkon bergan bo‘lur edi», — deyiladi xabarda.